Айырылышҡас, миңә тейеш тип, ике бүлмәле фатирҙың бер бүлмәһен бүлеп алды. Алмаһа ла була ине, яңғыҙ баш ҡайҙа ла һыйыр ине әле. Әлеге шул кеше ҡотҡоһо. Бер туған апаһы әллә нимәһенә ҡаныҡты шул Әминәһенә. «Бүлеп ал өлөшөңдө », - ти ҙә ҡуя, ҡороғор. Бер ҙә, балаларыңды ал, тимәне. Ә ул шуға эйәреп ҡоторҙо – йүнһеҙ, ҡорсаңғы, серек мейе... Бүлеп алды. Баҡтиһә, апаһы үҙенең ҡалалағы фатирһыҙ интеккән ҡыҙы өсөн тырышҡан, имеш. Ярай, апаһы күптән мәрхүм инде, ауыр тупрағы еңел булһын! Ни булһа ла булды хәҙер, башыңды ташҡа ороп булмай. Шул саҡ берәй изге йән эйәһе аҡыллы кәңәш бирһәсе